พายุไต้ฝุ่นวิภา (พ.ศ. 2544)

**พายุไต้ฝุ่นวิภา** () เป็นพายุหมุนเขตร้อนลูกที่สิบเจ็ดในบริเวณมหาสมุทรแปซิฟิกทางตะวันตกในช่วงปี พ.ศ. 2544 พายุไต้ฝุ่นวิภาเป็นพายุดีเปรสชันเขตร้อนลูกที่ 30, พายุโซนร้อนลูกที่ 17 และพายุไต้ฝุ่นลูกที่ 9 ในฤดูพายุไต้ฝุ่นแปซิฟิก พ.ศ. 2544 ก่อตัวขึ้นจากหย่อมความกดอากาศต่ำเมื่อวันที่ 17 กันยายน พ.ศ. 2544 ในมหาสมุทรแปซิฟิกตะวันตกเฉียงเหนือ ก่อตัวขึ้นทางตะวันตกใกล้กับเกาะเวกในมหาสมุทรแปซิฟิกตอนกลาง ก่อนที่จะมีการปะทะกับลมมรสุมจากทางทิศตะวันตกเฉียงใต้ และทำให้เกิดเป็นพายุที่มีลักษณะหมุนวนมรสุม ต่อมาหย่อมความกดอากาศต่ำได้กลายเป็นพายุดีเปรสชันเขตร้อน และพายุโซนร้อนภายในเวลา 18 ชั่วโมง หลังจากนั้นไม่นานข้อมูลดาวเทียมก็ได้พบว่าพายุลูกนี้มีลักษณะตาขนาดเล็กที่เต็มไปด้วยเมฆ และพายุก็ได้ทวีกำลังแรงขึ้นอย่างรวดเร็วจนกลายเป็นพายุไต้ฝุ่น

พายุเคลื่อนตัวเข้าใกล้ประเทศญี่ปุ่น แต่ตาพายุยังไม่ขึ้นฝั่งก่อนที่พายุจะเริ่มเคลื่อนตัวไปทางทิศตะวันออกเฉียงเหนือมากขึ้น และนำพาพายุเข้าสู่มหาสมุทรแปซิฟิกตะวันตกเฉียงเหนือ หลังจากนั้นพายุก็ได้อ่อนกำลังลงจนกลายเป็นพายุโซนร้อนเหนือน่านน้ำที่เย็นกว่า แถบเมฆด้านนอกของพายุไต้ฝุ่นวิภาปกคลุมพื้นที่ทางตอนเหนือของเกาะฮนชูในวันที่ 20 กันยายน และมีกำลังแรงสูงสุดด้วยความเร็วลม 140 กิโลเมตรต่อชั่วโมง (85 ไมล์ต่อชั่วโมง) หรือมีความเข้มข้นเทียบเท่าหมวด 1 ในระดับลมมาตราเฮอริเคนแซฟเฟอร์–ซิมป์สัน เมื่อวันที่ 21 กันยายน

พายุไต้ฝุ่นวิภาเริ่มอ่อนกำลังลง และเข้าสู่กระบวนการเปลี่ยนแปลงเป็นพายุหมุนนอกเขตร้อนในวันที่ 21 กันยายน กำแพงตาของพายุเริ่มสลายตัวจากอากาศแห้ง พายุได้กลายเป็นพายุหมุนนอกเขตร้อนโดยสมบูรณ์ และเศษซากของพายุถูกพบครั้งสุดท้ายในทะเลเบริงในสองวันต่อมา พายุไต้ฝุ่นวิภาไม่ได้เคลื่อนตัวขึ้นฝั่งประเทศใดโดยตรง และไม่มีรายงานความเสียหายหรือการเสียชีวิตจากพายุลูกนี้

## ประวัติทางอุตุนิยมวิทยา

left|thumb|ภาพเคลื่อนไหวจากดาวเทียมของพายุไต้ฝุ่นวิภา
ประวัติทางอุตุนิยมวิทยาของพายุไต้ฝุ่นวิภา
* **วันที่ 17 กันยายน** ศูนย์กลางของพายุเริ่มมีการพาความร้อนลึกปกคลุมบริเวณใจกลางของพายุจนนำไปสู่การประกาศของศูนย์เตือนไต้ฝุ่นร่วม (JTWC) ให้พายุลูกนี้เป็นพายุดีเปรสชันเขตร้อน และได้กำหนดหมายเลขอย่างเป็นทางการว่า 21W เมื่อเวลา 07:00 น. (00:00 น. เวลาสากลเชิงพิกัด) หลังจากนั้นเวลาประมาณ 18 ชั่วโมง ศูนย์เตือนไต้ฝุ่นร่วมได้ยกระดับพายุดีเปรสชันเขตร้อนให้กลายเป็นพายุโซนร้อน และในขณะที่สำนักงานอุตุนิยมวิทยาญี่ปุ่น (JMA) ยังไม่ได้ยกระดับพายุในทันที 
* **วันที่ 18 กันยายน** สำนักงานอุตุนิยมวิทยาญี่ปุ่น (JMA) ได้กำหนดให้ชื่อว่า **วิภา** พายุมีลักษณะตาขนาดเล็ก และเต็มไปด้วยเมฆ ด้วยเหตุนี้ศูนย์เตือนไต้ฝุ่นร่วม (JTWC) ได้ยกระดับพายุโซนร้อนให้กลายเป็นพายุไต้ฝุ่น และในขณะเดียวกันสำนักงานอุตุนิยมวิทยาญี่ปุ่นก็ได้ยกระดับพายุโซนร้อนให้กลายเป็นพายุโซนร้อนกำลังแรง 
* **วันที่ 19 กันยายน** พายุไต้ฝุ่นวิภาได้เคลื่อนตัวไปทางทิศตะวันออกเฉียงเหนือ และศูนย์เตือนไต้ฝุ่นร่วม (JTWC) เริ่มรายงานว่าพายุกำลังจะเข้าสู่ช่วงเปลี่ยนผ่านเป็นพายุหมุนนอกเขตร้อน อย่างไรก็ตาม ในช่วงเปลี่ยนผ่านนั้น ตาพายุก็เริ่มขยายตัวขึ้น และพายุไต้ฝุ่นวิภากลับมามีกำลังแรงขึ้นอีกครั้งในระดับหนึ่ง ศูนย์เตือนไต้ฝุ่นร่วมรายงานความเร็วลมที่ต่อเนื่องเพียง 1 นาทีที่ 120 กิโลเมตรต่อชั่วโมง (75 ไมล์ต่อชั่วโมง)
* **วันที่ 20 กันยายน** สำนักงานอุตุนิยมวิทยาญี่ปุ่น (JMA) รายงานความเร็วลมที่ต่อเนื่องเพียง 10 นาทีที่ 100 กิโลเมตรต่อชั่วโมง (65 ไมล์ต่อชั่วโมง) และศูนย์เตือนไต้ฝุ่นร่วม (JTWC) ได้ยกระดับพายุให้กลายเป็นพายุไต้ฝุ่นระดับ 1 ชั่วคราวอีกครั้ง และรายงานความเร็วลมที่ต่อเนื่องเพียง 1 นาทีที่ 130 กิโลเมตรต่อชั่วโมง (80 ไมล์ต่อชั่วโมง)
* **วันที่ 21 กันยายน** กำแพงตาของพายุเริ่มสลายตัวจากการแทรกตัวของอากาศแห้ง ศูนย์เตือนไต้ฝุ่นร่วม (JTWC) รายงานว่าพายุได้เข้าสู่ระดับความรุนแรงสูงสุดโดยมีกำลังแรงสูงสุดด้วยความเร็วลม 1 นาทีที่ 140 กิโลเมตรต่อชั่วโมง (85 ไมล์ต่อชั่วโมง) และด้วยความเร็วลมสูงสุด 10 นาทีที่ 120 กิโลเมตรต่อชั่วโมง (75 ไมล์ต่อชั่วโมง) ความกดอากาศที่ 975 เฮกโตปาสกาล (มิลลิบาร์ 28.79 นิ้วของปรอท) หลังจากนั้นทั้งศูนย์เตือนไต้ฝุ่นร่วม และสำนักงานอุตุนิยมวิทยาญี่ปุ่น (JMA) ได้ออกคำเตือนเป็นครั้งสุดท้ายโดยระบุว่าพายุได้เปลี่ยนสภาพเป็นพายุหมุนนอกเขตร้อนเป็นที่เรียบร้อยแล้ว เศษซากของพายุถูกตรวจพบเป็นครั้งสุดท้ายในบริเวณทะเลเบริงในสองวันหลังจากนั้น 

## ดูเพิ่ม

* ฤดูพายุไต้ฝุ่นแปซิฟิก พ.ศ. 2544
* รายชื่อของพายุวิภา
* พายุหมุนเขตร้อนที่มีเส้นทางที่คล้ายกัน
** พายุไต้ฝุ่นเบส พ.ศ. 2525 
** พายุไต้ฝุ่นหมาอ๊อน พ.ศ. 2554
** พายุไต้ฝุ่นนันมาดอล พ.ศ. 2565

## หมายเหตุ

## อ้างอิง

## แหล่งข้อมูลอื่น

* พายุหมุนเขตร้อนระบบดิจิทัล (Digital Typhoon) ข้อมูลของพายุไต้ฝุ่นวิภา (0117)
* สำนักงานอุตุนิยมวิทยาญี่ปุ่น (JMA) ข้อมูลเส้นทางของพายุไต้ฝุ่นวิภา (0117)
* สำนักงานอุตุนิยมวิทยาไทย (TMD) ข้อมูลเส้นทางของพายุโซนร้อนวิภา (0117)
* ศูนย์เตือนไต้ฝุ่นร่วม (JTWC) ข้อมูลเส้นทางของพายุไต้ฝุ่นวิภา (21W)

หมวดหมู่:ฤดูพายุไต้ฝุ่นแปซิฟิก พ.ศ. 2544
หมวดหมู่:พายุหมุนเขตร้อนระดับ 1
หมวดหมู่:พายุหมุนเขตร้อน
หมวดหมู่:พายุไต้ฝุ่นกำลังแรง
หมวดหมู่:พายุไต้ฝุ่น
หมวดหมู่:ภัยธรรมชาติในปี พ.ศ. 2544
หมวดหมู่:ประเทศญี่ปุ่นในปี พ.ศ. 2544
หมวดหมู่:บทความพายุหมุนเขตร้อน
หมวดหมู่:พายุไต้ฝุ่นในประเทศญี่ปุ่น
หมวดหมู่:ภัยพิบัติในประเทศญี่ปุ่น